নিশিজেঠুর কাছে ওঁর কথা অনেক শুনেছি। উনি বিখ্যাত এক পর্বতারোহী। পাঁচ ফুট ন'ইঞ্চি উচ্চতার ছিপছিপে একজন মানুষ। মাথায় চুল অল্প। দাড়িগুলো সব পাকা। খুব বেশি পাহাড়ে চড়লে, এক্সপিডিশন করলে চুল-দাড়ি নাকি পেকে যায়! দু'বছর আগেই মাউন্ট এভারেস্ট জয় করে ফিরেছিলেন। এবছর কাঞ্চনজঙ্ঘা জয় করে সবেমাত্র কলকাতায় ফিরে এসেছেন। খবরের কাগজে খবর, টিভিতে সাক্ষাৎকার, সরকারের সংবর্ধনা কত কিছুই না তাঁকে নিয়ে হচ্ছে। আজ সেই বিখ্যাত পর্বতারোহী আমাদের বাড়িতে এসেছেন!